In nomine Domini Dei  Saluatoris nostri Iesu Christi, Ludouicus diuina propitiante clementia Imperator Augustus. Imperialis celsitudinis moris est, fideliter sibi famulantes, donis multiplicibus atque honoribus ingentibus honorare atque sublimare: vnde nouerit experientia omnium fidelium sanctæ Dei Ecclesiæ, nostrorumque tam præsentium quam futurorum, quia concessimus ad proprium, cuidam fideli nostro Ecchardo nomine, res nostræ proprietatis, quæ sunt sitæ in pago Augustidunense, in agro Patriciacense, id est ipsa villa Patriciacum, cum casa indominicata,  capella in honore sancti Petri constructa, cum appendiciis eorum, necnon in ipso pago in Vicaria Gilbaldo villa, quæ dicitur Sinciniacus, cum omnibus appenditiis,  cum mancipiis vtriusque sexus  ætatis desuper commanentibus  aspicientibus, totum  ad integrum prædicto fideli nostro Ecchardo ad proprium concedimus cum Ecclesia, domibus, ceterisque ædificiis, terris cultis  incultis, pratis, siluis, aquis aquarumque decursibus, molendinis, exitibus  regressibus, atque de nostro iure in ius  dominationem ac potestatem eius solemni donatione tradimus atque transfundimus, ita videlicet, vt quicquid ab hodierno die, de eisdem rebus facerer ordinare atque exponere voluerit, libero in omnibus iure proprietario potiatur arbitrio faciendi quicquid elegerit. Et vt hæc autoritas largitionis nostræ firmior habeatur,  per futura tempora melius conseruetur, manu propria nostra subter eam firmauimus,  anuli nostri impressione assignari iussimus. Signum Ludouici piissimi Augusti. Glorius Notarius, ad vicem Hugonis, recognouit. Data IV. KL. Ianuarij, anno, Christo propitio, vigesimo septimo Imperij domni HLudouici serenissimi Imperatoris, indictione tertia. Actum Pictauis ciuitate, palatio Regio, in Dei nomine feliciter, Amen.